

**HRVATSKA TURISTIČKA ZAJEDNICA**

**GLAVNI URED**

**POZIV ZA DOSTAVU PONUDA**

Predmet nabave:

**Organizacija edukativnih radionica na temu enogastronomije u Dubrovniku i Varaždinu**

U Zagrebu, 3. kolovoza 2018.

**Organizacijska jedinica ili osoba zadužena za komunikaciju s ponuditeljima:**

Odjel za razvoj proizvoda i potpore destinacijama

**Način komunikacije i kontakt podaci:**

e-mail: iva.pudak@htz.hr i tel.: 01 4699 309

1. **Predmet nabave** (naziv i kratak opis)

Organizacija edukativnih radionica na temu enogastronomije

Potrebno je organizirati i provesti 2 specijalizirane radionice na temu enogastronomije

namijenjene prvenstveno ugostiteljima, kuharima i sommelierima.

1. **Obvezni sadržaj ponude i potrebne dokumentacije** (čl. 16. Pravilnika o nabavi)

* ispunjeni obrazac ponude koji je prilog ovog Poziva (u izvorniku, potpisano)
* popis svih sastavnih dijelova i/ili priloga ponude
* dokazi sposobnosti
* sve ostalo što je zatraženo Pozivom za dostavu ponuda za nadmetanje
* program edukativnih radionica s kratkim sadržajem predavanja i imenima predavača
* životopis svih predavača i moderatora.

Ponuditelj treba:

* ponuditi program i detaljni sadržaj za svaku radionicu (sva predavanja moraju imati naglasak na usvajanju praktičnih znanja i vještina),
* razraditi raspored radionica prema datumima,
* osigurati prostor održavanja radionica i snositi sve troškove (uključujući najam dvorana, potrebnu tehniku, troškove prevođenja, osvježenje za sudionike i predavače u pauzama, trošak degustacijskog ručka, trošak vina za potrebe održavanja predavanja sommeliera), sve na bazi od 100 sudionika po radionici,
* ponuditi stručnjake-predavače za svaku tematsku cjelinu opisanu u točki 14. (za navedene radionice potrebno je osigurati inozemne predavače s relevantnim međunarodnim iskustvom, a predavači *chefovi* obavezno trebaju biti iz restorana s Michelinovom zvjezdicom*)*
* snositi sve troškove vezane za predavače i moderatora (honorare, naknade, troškove prijevoza, smještaja i prehrane i sve druge direktne i indirektne troškove),
* voditi evidenciju prisutnosti polaznika na radionici,
* za svaku radionicu provesti anketu i napraviti izvještaj o zadovoljstvu polaznika na temelju provedene ankete polaznika,
* pružati savjetodavnu podršku u realizaciji projekta,
* organizirati i koordinirati sve procese i aktivnosti.

1. **Podaci o dokazima sposobnosti** (čl. 12. Pravilnika o nabavi)

* dokaz o pravnom statusu ponuditelja (preslika izvoda iz trgovačkog, obrtnog ili drugog odgovarajućeg registra)
* potvrda nadležne Porezne uprave o nepostojanju duga prema državi (u izvorniku ili ovjerenoj preslici, ne starija od 30 dana od dana podnošenja prijave)

1. **Oblik, način i mjesto dostave ponude** (čl. 17. Pravilnika o nabavi)

Ponude je potrebno dostaviti na adresu: Hrvatska turistička zajednica, Iblerov trg 10/IV, 10000 Zagreb – za natječaj za organizaciju gastro radionica.

1. **Rok dostave ponude s pripadajućom dokumentacijom** (čl. 21. Pravilnika o nabavi)

17.8.2018. do 12:00 sati.

1. **Jezik ponude i priložene dokumentacije** (čl. 18. Pravilnika o nabavi)

Hrvatski jezik. Iznimno, životopisi predavača mogu se dostaviti na engleskom jeziku.

1. **Rok valjanosti ponude**

30 dana.

1. **Vrijeme, način i mjesto otvaranja ponuda** (čl. 29. Pravilnika o nabavi)

Nejavno.

1. **Kriteriji za ocjenu ponuda**

Na temelju najniže cijene sukladno obrascu ponude koji je sastavni dio ovog poziva HTZ ćeodlučiti o ponuditeljima (u pravilu dva ili više) koje će se u postupku izravnog pregovaranja pozvati da dostave konačnu ponudu.

Naručitelj zadržava bezuvjetno pravo da u postupku izravnog pregovaranja promijeni opseg usluge te da ne prihvati dio ponude ili da sa pojedinim ponuditeljem pregovara samo o jednom dijelu ponude odnosno usluge.

1. **Način obavještavanja o rezultatima poziva**

E-mailom.

1. **Rok, način i uvjet plaćanja**

Plaćanje će se izvršiti po održavanju svake od radionica te ispostavi računa ponuditelja u zakonskom roku. Moguće je odobriti 50 % iznosa za svaku od radionica avansno.

1. **Rokovi isporuke roba/usluga, odnosno završetka radova i/ili duljina trajanja ugovora**

Ugovor se sklapa do izvršenja ugovornih obaveza, a najdulje do 31.12.2018. sukladno terminima održavanja radionica određenim od strane HTZ-a.

1. **Mjesto isporuke robe, pružanja usluga ili izvođenja radova**

Varaždin i Dubrovnik.

1. **Tehničke specifikacije (opis) predmeta nabave**

Predmet nabave je organizacija i provedba dvije edukativne radionice na temu enogastronomije.

Svaka radionica treba biti istog sadržaja, ali nije nužno da uključuje iste predavače.

Moguće vrijeme održavanja radionica: radnim danima između 5. i 20.11.2018.

Mjesto održavanja radionica: Varaždin i Dubrovnik u prostorima koji zadovoljavaju zahtjeve održavanja radionica.

Program radionice: svaka radionica treba uključivati 5 tematskih cjelina: predavanje o gastronomiji (2 predavača, etablirana inozemna *chefa* s Michelinovom zvjezdicom), predavanje o slastičarstvu, predavanje o brendiranju i marketingu u gastronomiji i predavanje sommeliera. Svako predavanje treba trajati oko 45 min.

Dodatno program uključuje i jednu pauzu za kavu za sve sudionike i degustaciju jela pripremljenih prema receptima i uputama chefova predavača (2 jela i 1 desert, pola porcije prema normativu).

Svaka radionica treba imati i moderatora.

***Napomena:***

HTZ nije dužan odabrati ponudu te je ovlašten u bilo kojoj fazi postupka odustati od daljeg provođenja nadmetanja ili prihvata bilo koje ponude, sve do trenutka sklapanja ugovora s odabranim ponuditeljem, bez prava bilo kojeg ponuditelja na naknadu bilo kakve štete koja mu zbog tog razloga nastane ili može nastati.

Ponuditelji čija ponuda nije odabrana, odnosno koji nisu pozvani u drugu fazu postupka, nemaju pravo žalbe niti pravo na naknadu bilo kojih troškova vezanih uz ovaj postupak.

**OBRAZAC PONUDE**

|  |  |
| --- | --- |
| **NAZIV PONUDITELJA** |  |
| **ADRESA PONUDITELJA** |  |
| **OIB PONUDITELJA** |  |
| **E-MAIL PONUDITELJA** |  |
| **ROK VALJANOSTI PONUDE** |  |

|  |  |  |
| --- | --- | --- |
|  | **TROŠAK bez PDV-a** | **TROŠAK S PDV-om** |
| **TROŠAK ODRŽAVANJA RADIONICE U VARAŽDINU** |  |  |
| **TROŠAK ODRŽAVANJA RADIONICE U DUBROVNIKU** |  |  |
| **UKUPAN TROŠAK ODRŽAVANJA SVIH RADIONICA** |  |  |

\*troškovi trebaju uključivati sve troškove sukladno specifikaciji iz točke 14. ovog Poziva

NAPOMENA: uz ovaj obrazac Ponuditelj je dužan dostaviti i:

1. dokaz o pravnom statusu ponuditelja (preslika izvoda iz trgovačkog, obrtnog ili drugog odgovarajućeg registra)
2. potvrda nadležne Porezne uprave o nepostojanju duga prema državi (u izvorniku ili ovjerenoj preslici, ne starija od 30 dana od dana podnošenja prijave)
3. program edukativnih radionica s kratkim sadržajem predavanja i imenima predavača
4. životopis svih predavača i moderatora

**Datum i mjesto: Potpis i pečat ponuditelja:**